Amerika oorrompel Blitsbokke | Netwerk24
Deur Marnus Kok 03 Maart 2019 05:27
Amerika het met 'n kliniese vertoning die Blitsbokke se aanslag op die titel by die sewestoernooi in Las Vegas beëindig.
Stedman Gans/Foto: Gallo Images
Die tuisspan het vyf drieë gedruk om Suid-Afrika Sondag (SA tyd) met 29-10 in die kwarteindronde te klop.
Amerika was net eenvoudig in 'n eie klas. Hy het 'n vaskop bewerkstellig en ook meer as een keer Suid-Afrika se besit by losgemale gesteel. Boonop is een van sy drieë gedruk toe die Blitsbokke nie 'n afskop kon bemeester nie.
Suid-Afrika kom nou Sondagaand (SA tyd) om 22:28 teen Fidji in 'n halfeindstryd om die vyfde plek te staan.
Puntemakers: Amerika 29 (19): Drieë: Danny Barrett, Steve Tomasin, Martin Iosefo, Carlin Isles, Matai Leuta. Doelskoppe: Madison Hughes (2). Suid-Afrika 10 (0): Drieë: JC Pretorius, Stedman Gans.